laion/Wikipedia-Exotic huggingface dataset:
דלה ימפולסקי

דלה ימפולסקי (נולד ב־28 ביולי 1988 בניגריה) הוא כדורגלן ישראלי המשחק בעמדת הקשר בהפועל צפת מליגה ב' צפון א'. ימפולסקי נולד בניגריה בשם במידלה אוגונסנה וקיבל את הכינוי "דלה". בגיל שמונה עלה לישראל לאחר שאימו היגרה לישראל שלוש שנים קודם לכן והתחתנה עם יליד ברית המועצות שמתגורר בארץ, ממנו קיבל דלה את שם המשפחה "ימפולסקי". ימפולסקי החל לשחק כדורגל במחלקת הנוער של גדנ"ע יהודה ולאחר מכן עבר לקבוצת הנערים של בני יהודה תל אביב. בעונת 2004/2005 שיחק בקבוצת הנערים של מכבי נתניה ובעונה לאחר מכן כבר שיחק בקבוצת הנוער וכן ערך מספר משחקים במדי הקבוצה הבוגרת. שערו הראשון בקריירה הובקע בהופעת הבכורה שלו בליגת העל, במשחק מול מכבי פתח תקווה בעונת 2006/2007. ימפולסקי שיחק בכל נבחרות הנערים והנוער של ישראל, ובשנת 2008 ערך שתי הופעות במדי הנבחרת הצעירה. ב-13 ביולי 2011 חתם ימפולסקי בקבוצת מכבי חיפה. במשחק הבכורה במדי מכבי חיפה נכנס דלה במחצית השנייה כמחליף במוקדמות ליגת האלופות מול בוראץ, בישל שער וגם הבקיע. ב-27 ביולי שוב נכנס כמחליף במוקדמות ליגת האלופות מול מריבור וכבש את שער הניצחון (2–1). את הופעת הבכורה שלו בליגת העל במדי מכבי חיפה ערך בניצחון 4–1 על קבוצתו לשעבר, מכבי נתניה. בתום העונה הבקיע שער שוויון זמני בגמר גביע המדינה, בהפסד הקבוצה 1–2 להפועל תל אביב. בעונתו השנייה בקבוצה חל פיחות במעמדו. הוא שותף בתשעה משחקי ליגה בלבד, ובתום העונה שוחרר מהקבוצה. ב-16 בספטמבר 2013 חתם ימפולסקי לעונה אחת בהפועל חיפה, תמורת חוזה של 90 אלף דולר. בהפועל חיפה שותף ימפולסקי ב-18 משחקי ליגה, ובסיום העונה שוחרר מהקבוצה. ב-19 באוגוסט 2014 חתם ימפולסקי לעונה אחת בהפועל רעננה. בתום חוזהו ירד לליגה הלאומית וחתם בקבוצת הפועל בני לוד, אך לא מצא את מקומו בהרכב הקבוצה. בקיץ 2016 חתם ימפולסקי בסקציה נס ציונה מליגה א'. ב-30 בדצמבר 2017 חתם ימפולסקי בהפועל באקה אל-גרבייה מליגה א'. ב-17 באוקטובר 2018 חתם לעונה אחת במ.ס. כפר קאסם, אך לאחר שלא זכה לדקות משחק רבות חזר לבאקה אל-גרבייה. בינואר 2019, לאחר שלושה משחקים בלבד בשורות באקה אל-גרבייה, חתם ימפולסקי בשמשון כפר קאסם. ב-6 ביוני 2019 חתם ימפולסקי במכבי שעריים מליגה א' דרום. ב-1 בדצמבר 2020 חתם בעירוני כסייפה מליגה א' וב-8 בדצמבר 2021 חתם בהפועל אשקלון. ב-1 בפברואר 2022 ימפולסקי חתם בהפועל צפת מליגה ב' צפון א'. דלה ימפולסקי, באתר ההתאחדות לכדורגל בישראל דלה ימפולסקי, באתר Transfermarkt דלה ימפולסקי, באתר Soccerway דלה ימפולסקי, באתר WorldFootball.net דלה ימפולסקי, באתר FootballDatabase.eu אבייתר ברק, פרסום ראשון: דלה ימפולסקי חתם בנס ציונה, באתר גולר, 10 ביולי 2016 קובי פורטל, דלה ימפולסקי חתם בבאקה אל גרבייה, באתר דאבל פס, 31 בדצמבר 2017 מיכאל וייסרמן, דלה ימפולסקי חתם במ.ס. כפר קאסם, באתר דאבל פס, 17 באוקטובר 2018 מיכאל וייסרמן, ‏‏דלה ימפולסקי חתם בבאקה אל גרבייה: "שמח לחזור הביתה", באתר ספורט1, 27 בנובמבר 2018 שלומי והבה, אופק יפרח, משה סולימנוב ודלה ימפולסקי סיכמו בשמשון כפר קאסם, באתר דאבל פס, 12 בינואר 2019 מכבי שעריים החתימה לעונה את דלה ימפולסקי, באתר ONE‏, 6 ביוני 2019 מיכאל וייסרמן, דלה ימפולסקי חתם במועדון ספורט כסייפה, באתר דאבל פס, 1 בדצמבר 2020 ניסים קמחי, דלה ימפולסקי, אילן רנקביץ ומוחמד שדידה חתמו בהפועל צפת, באתר Jsport, 1 בפברואר 2022
מעבר להרים

האם התכוונתם ל... מעבר להרים (אלבום) – אלבום הסולו הרביעי של הזמר יובל בנאי, סולן להקת משינה מעבר להרים (שיר) – סינגל שהוקלט על ידי הצמד המוזיקלי הישראלי אילן ואילנית מעבר הרים מעבר להרים ולגבעות
המצור על שגרירות גרמניה המערבית בסטוקהולם

המצור על שגרירות גרמניה המערבית בסטוקהולם אירע ב־24 באפריל 1975, כשקבוצת חמושים שהשתייכו לסיעת הצבא האדום השתלטה על שגרירות גרמניה המערבית בסטוקהולם, שוודיה. הקבוצה הוציאה להורג חלק מבני הערובה, ואיימו לרצוח את השאר אם לא ישוחררו חברי הארגון הכלואים בגרמניה המערבית. האירוע הסתיים כאשר אחד הטרוריסטים פוצץ בטעות את מטעני ה-TNT שהטרוריסטים החזיקו במקום. שניים מהטרוריסטים מתו, והשאר נפצעו קשה. ב-24 באפריל 1975 נכנסו שישה אנשים חמושים לשגרירות גרמניה המערבית בסטוקהולם. חברי הקבוצה היו: קרל היינץ דלו, זיגפריד האוזנר, אנה-אליס קראבה, ברנהרד רסנר, לוץ טאופר ואולריך וסל. חברי הקבוצה השתייכו לסיעת הצבא האדום, וכינו את עצמם "קומנדו הולגר מיינס", על שמו של הולגר מיינס – איש סיעת הצבא האדום שמת במהלך שביתת רעב בכלא ויטליך ב-9 בנובמבר 1974. חברי הקבוצה כבשו במהירות את השגרירות ולקחו בשבי 13 פקידים כולל השגריר היינץ דיטריך סטוקר. משטרת שוודיה כיתרה במהירות את מתחם השגרירות. הטרוריסטים הזהירו את השוטרים השוודים לסגת, אחרת יוציאו להורג את בני הערובה. השוודים סירבו להתרחק, והטרוריסטים ירו למוות בנספח הצבאי אנדראס פון מירבאך. החוטפים דרשו לשחרר את כל חברי סיעת הצבא האדום הכלואים בגרמניה, ואיימו שאם המשטרה השוודית תנסה לפרוץ לבניין, הם יפוצצו אותו באמצעות 15 ק"ג TNT. קנצלר גרמניה הלמוט שמידט הודיע שהוא מסרב לנהל משא ומתן עם החוטפים, ובתגובה רצחו הטרוריסטים את הנספח הכלכלי של השגרירות. הם הודיעו כי יוציאו להורג בן ערובה אחד בכל שעה עד שייענו דרישותיהם. הכוחות המיוחדים של משטרת שוודיה החליטו לנסות להסתער על הבניין למרות הסיכון, אולם עוד בטרם הספיקו לעשות זאת, נשמעה סדרה של פיצוצים. התברר שהטרוריסט אולריך וסל הפיל בטעות רימון יד ליד חומרי הנפץ וגרם בכך לפיצוץ של רוב המבנה. וסל מת במקום, ושאר בני הערובה והטרוריסטים נכוו קשות. שרת העבודה השוודית אנה-גרטה לייון החליטה להסגיר את שאר הטרוריסטים לגרמניה המערבית עוד באותו היום. אחד מהם, זיגפריד האוזנר, מת מפצעיו בכלא שטמהיים. בעקבות כך, קיבלה לייון איומים רבים על חייה, בין היתר מצד קבוצת טרוריסטים שכינתה את עצמה "קומנדו זיגפריד האוזנר". בשל האיומים שירות הביטחון השוודי - הסאפ"ו, החל לאבטח את לייון באופן קבוע. במאי 1977, קבוצת טרוריסטים שהונהגה בידי נורברט קרוכר ניסתה לחטוף את לייון. הניסיון סוכל בידי המאבטחים שלה. המצור על השגרירות חשף רשת שלמה של אנשי סיעת הצבא האדום שפעלה בשוודיה ובדנמרק, וכ-20 איש נעצרו בימים שלאחר מכן. הועלו השערות שאנשי הארגון עומדים אף מאחורי רצח אולוף פלמה ב-1986. "5 terrorists seize embassy" A terror campaign of love and hate "German terrorists captured after embassy bomb attack" "Mord im Land des Friedens" "TERRORISTEN : Lauscher in der Kneipe - DER SPIEGEL 16/1977" Steht Schwedens grösster Mordfall vor der Aufklärung?
פרוספקט פרמוהי

פרוספקט פרמוהי (באוקראינית: Проспект Перемоги) היא שדרה ברובע שבצ'נקובסקי, סולומיאנסקי וסביאטושינסקי של העיר קייב. אחד הכבישים המהירים הארוכים בעיר (11.5 ק"מ). משרד החינוך והמדע של אוקראינה (אנ') משרד התשתיות של אוקראינה (אנ') גן החיות של קייב (אנ') המכון הפוליטכני של קייב (אנ') אולפן הסרטים ע"שּ דובז'נקו (אנ') האוניברסיטה הכלכלית הלאומית של קייב ע"ש ואדים הטמן (אנ') כיכר הניצחון מדיה וקבצים בנושא פרוספקט פרמוהי בוויקישיתוף ערך זה הוא קצרמר בנושא גאוגרפיה של אוקראינה. אתם מוזמנים לתרום לוויקיפדיה ולהרחיב אותו.
נואה לה גרוס

נואה לה גרוס (באנגלית: Noah Le Gros; נולד ב-19 באוקטובר 1999) הוא שחקן קולנוע וטלוויזיה אמריקאי. לה גרוס נולד באיידהו פולס, איידהו לשחקן ג'יימס לה גרוס (אנ') ולשחקנית והצלמת קריסטינה לוג'יה, בתו של השחקן רוברט לוג'יה. הופעתו הראשונה לה גרוס הייתה בסרט הקולנוע "זאבים" משנת 2016. באותה שנה שיחק בתפקיד חוזר בסדרת הטלוויזיה מבית היותר של נטפליקס, "גט-דאון". בשנת 2019 שיחק בסרט האימה, "Depraved", בתפקיד ראשי בסרט "The Beach House" ולצד ניקולס קייג' בסרט הקולנוע, "ראשוני" (אנ'). באותה שנה הופיע בפרק בסדרה "Breckman Rodeo". בשנת 2022 החל לשחק בתפקיד חוזר בסדרת הטלוויזיה "1883". נואה לה גרוס, במסד הנתונים הקולנועיים IMDb (באנגלית) Stephen Schaefer, Noah Le Gros checks into Truro-set ‘Beach House’ horror, Boston Herald, ‏3 ביוני 2020 Stephen Schaefer, Stephen Schaefer’s Hollywood & Mine, Boston Herald, ‏2 ביוני 2020 Kaitlin Wraight, Meet 1883’s Colton actor as Noah Le Gros stars in episode 6, HITC, ‏1 בundefined 2022 Denise Petski, Deadline, Deadline, ‏5 באוקטובר 2018
Replay (פירושונים)

האם התכוונתם ל... Replay (אלבום של קרוסבי, סטילס, נאש ויאנג) – של הלהקה קרוסבי, סטילס, נאש ויאנג משנת 1980 Replay (אלבום של ליסון בראון) (אנ') - של אליסון בראון (Alison Brown) משנת 2002 Replay (אלבום של Play) (אנ') - של Play (אנ') משנת 2003 Replay (אלבום של Iyaz) (אנ') - של Iyaz משנת 2010 Replay (אלבום של The Outfield) (אנ') - של להקת The Outfield משנת 2011 Replay (אלבום של ראש) (אנ') - של להקת ראש משנת 2006 Replay (אלבום של Shinee) (אנ') - של להקת שייני משנת 2008 Replay (שיר של איאז) – מתוך האלבום באותו השם של איאז משנת 2009 Replay (אנ') של (Mr. Children) משנת 1993 Replay (אנ') של שייני משנת 2008 Replay – שיר של טאמטה משנת 2019 Replay (שיר של זנדאיה) – מתוך האלבום Zendaya של זנדאיה משנת 2013 Replay - מתוך האלבום (Life on a Plate) של (Millencolin) משנת 1995
רובה קלעים

רובה קלעים (בראשי תיבות: DMR; באנגלית: Designated Marksman Rifle) הוא רובה שנועד לשמש כנשק לקליעה עבור קלע סער, מקצוע של לוחם בחיל הרגלים ובכוחות מיוחדים המהווה גשר בין הרובאי הרגיל לצלף הייעודי. הרובה צריך להיות אמין, מדויק, יעיל לטווח של עד 600 מטרים ובעל קצב אש מהיר, ולכן מבוסס לרוב על רובה חצי-אוטומטי. רובי הקלעים מחולקים לרוב לשני סוגים: רובה סער מדויק: רובה קלעים המבוסס על רובה סער שנבחר עקב דיוקו וכולל תוספות כגון כוונת טלסקופית ודורגל. הוא לרוב בקליבר של רובי סער, במדינות המערב - 5.56x45 מ"מ נאט"ו. רובה זה מאפשר הן קליעה מדויקת והן לוחמת חי"ר רגילה. רובי סער רבים כוללים גרסת קלעים, בהם רובה M16, רובה M4, התבור STAR-21, המיקרו-תבור X95, ה-G28 (אנ') של הקלר וקוך ו-FN SCAR-H סימן 20. רובה צלפים חצי-אוטומטי: רובה קלעים המבוסס על רובה צלפים חצי-אוטומטי, הוא לרוב בקליבר של רובה צלפים ולא של רובה סער, במדינות המערב - 7.62x51 מ"מ נאט"ו. יתרונו הוא דיוק וטווח, והוא משמש גם צלפי סער. דוגמאות: SR-25 ובארט REC10 האמריקאיים, SVD דרגונוב הסובייטי וערד 7 DMR הישראלי. רובה M4A1 קלעים של צה"ל בקליבר 5.56 מ"מ רובה קלעים M14 DMR המבוסס על רובה M14 בקליבר 7.62 מ"מ רובה SR-25 של צה"ל בקליבר 7.62 מ"מ, משמש הן כנשק קלעים והן כנשק צלפים רובה הקלר וקוך HK417 בקליבר 7.62 מ"מ מדיה וקבצים בנושא רובה קלעים בוויקישיתוף ערך זה הוא קצרמר בנושא אמצעי לחימה. אתם מוזמנים לתרום לוויקיפדיה ולהרחיב אותו.
גל ניר

גל ניר (נולד ב-30 במרץ 1983 בראשון לציון) הוא כדורגלן עבר ישראלי ששיחק בעמדת השוער. ניר החל לשחק כדורגל במחלקת הנוער של הפועל תל אביב ולאחר מכן עבר לקבוצת הנערים של עירוני ראשון לציון. החל משנת 2000 היה השוער המחליף של הקבוצה הבוגרת, ובאמצע עונת 2002/2003 עבר להפועל כפר סבא. לקראת עונת 2003/2004 עבר לקבוצת מכבי תל אביב, בה שיחק שתי עונות. ניר אף פתח בשער בליגת האלופות נגד יובנטוס וזכה לתשבחות באותו משחק. בקיץ 2007 עבר לקבוצת מכבי נתניה, והיה השוער המחליף שלה במשך 4 שנים. בקיץ 2009 עבר להפועל רמת השרון. בעונת 2009/2010 שיחק 10 משחקים במדי הקבוצה בליגה הלאומית ובעונה שלאחר מכן הפך לראשונה בקריירה לשוער ראשון וסייע לקבוצה להעפיל לליגת העל. בעונת 2011/2012 הציג יכולת טובה וסייע לקבוצה להינצל מירידה וכן להעפיל לחצי גמר גביע המדינה, עת נעצרה רק בהפסד 3-0 להפועל תל אביב בהארכה. לקראת עונת 2013/2014 חתם במדי העולה החדשה לליגת העל, הפועל רעננה. ניר החל את העונה כשוער הראשון של הקבוצה, אך במהלך העונה איבד את מקומו בהרכב, ובסופה שוחרר מהמועדון. לקראת עונת 2014/2015 חתם במכבי אחי נצרת מהליגה הלאומית, אך במהלך העונה נפצע ובעקבות כך נאלץ לפרוש ממשחק פעיל. ניר שיחק בנבחרת הנערים של ישראל וכן יש לו 7 הופעות בנבחרת האולימפית, הראשונה בהן הייתה במשחק ידידות נגד נבחרת בולגריה בשנת 2002. גל ניר, באתר ההתאחדות לכדורגל בישראל גל ניר, באתר Transfermarkt גל ניר, באתר WorldFootball.net גל ניר, באתר FootballDatabase.eu יוסי פנטילט, גל ניר: "חולם לעמוד בשער של הפועל", באתר nrg, באתר nrg מעריב, ‏24 בנובמבר 2012
Monotonía

"Monotonía" (בעברית: "מוֹנוֹטוֹנִיוּת") הוא סינגל שהוקלט על ידי הזמרת-יוצרת הקולומביאנית שאקירה, ביחד עם הזמר-יוצר הפוארטו ריקני אוזונה. הוא יצא לאור ב-19 באוקטובר 2022, על ידי חברות התקליטים אייס אנטרטיינמנט, סוני מיוזיק לטין ו-RCA רקורדס, כסינגל שלא מתוך אלבום. השיר נכתב על ידי שאקירה, אוזונה, אלברט הייפ, סיאי, קייטין, נויז אפ וסרחיו רובלדו והופק על ידי אלברט הייפ, סיאי, קייטין, נויז אפ ושאקירה. ב-6 באוקטובר 2022, שאקירה החלה לפרסם ברשתות החברתיות שלה סרטונים המבשרים על מוזיקה חדשה. בראשון מביניהם נאמר: "No fue culpa tuya..." ("זו לא הייתה אשמתך"). למחרת, פרסמה שאקירה סרטון המשך שאומר: "Ni tampoco mía" ("גם לא שלי"). בסרטון האחרון מבין הטיזרים הללו נאמר: "Fue culpa de la monotonía" ("זו אשמת המונוטוניות"). לאחר פרסום סדרת הציוצים האלה ברשת החברתית טוויטר, שאקירה פרסמה טיזר רשמי מתוך הווידאו קליפ הרשמי של "Monotonía", בו רואים בחור דורך על לב פועם ומדמם. הסינגל שהוכרז ב-9 באוקטובר 2022 הופץ לבסוף ב-19 באוקטובר 2022. השיר תואר כרצועת בצ'אטה הונועדה להיות חלק מהאלבום הקרוב של שאקירה. השיר היה הראשון שהוציאה מאז שהכריזה על הפרידה מבן זוגה לשעבר, ג'רארד פיקה, וזכה במהירות לתשומת לב כשהקליפ צבר למעלה מ-14 מיליון צפיות תוך 10 שעות בלבד. בנוסף לכך, הקליפ מציג כמה התייחסויות שונות למערכת היחסים של שאקירה עם פיקה, החל מהאופן שבו הוא שבר את ליבה ועד איך היא מתקדמת ממנו. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-10 מיליון השמעות. הווידאו קליפ הרשמי של השיר פורסם בשעה 03:00 בשעון ישראל, ב-20 באוקטובר 2022 בשידור חי. בתחילת הקליפ, ניתן לראות את שאקירה עושה קניות בסופרמרקט מקומי, בעת שאוזונה מביט בה. לאחר מכן, יורים בה והלב שלה נותר שותת דם. לקראת סופו של הקליפ, היא מעניקה את הלב שלה לבחור בחדר כספות, שם הוא נועל אותו. נכון לאוקטובר 2022 עומד מונה הצפיות של הקליפ על למעלה מ-27 מיליון צפיות. מידע על הסינגל "Monotonía" באתר מיוזיק בריינז מילות השיר "Monotonía" באתר Genius סרטון השיר "Monotonía" באתר יוטיוב מידע על השיר "Monotonía" באתר ספוטיפיי שאקירה, אוזונה, אלברט הייפ, סיאי, קייטין, נויז אפ, סרחיו רובלדו אלברט הייפ, סיאי, קייטין, נויז אפ, שאקירה Shakira & Ozuna – Monotonía, נבדק ב-2022-10-21 NOTICIAS EL COMERCIO PERÚ, Qué podemos ver en el adelanto de la canción de Shakira junto a Ozuna | RESPUESTAS, El Comercio Perú, ‏2022-10-15 (בספרדית) Así es "Monotonía", la nueva canción de Shakira y Ozuna, CNN, ‏2022-10-19 (בספרדית) Ashley Iasimone, Ashley Iasimone, Shakira Announces New Single ‘Monotonia’ With Ozuna, Billboard, ‏2022-10-09 (באנגלית אמריקאית) Condé Nast, Watch Shakira and Ozuna’s New Video for “Monotonía”, Pitchfork, ‏2022-10-20 (באנגלית אמריקאית) Here Are Shakira & Ozuna‘s ’Monotonia’ Lyrics Translated to English, www.yahoo.com (באנגלית אמריקאית) Here’s the Gerard Pique Reference You May Have Missed in Shakira‘s ‘Monotonia’ Video, www.yahoo.com (באנגלית אמריקאית) Monotonía, 2022-10-19, נבדק ב-2022-10-21 Shakira, Ozuna - Monotonía (Official Video), נבדק ב-2022-10-21 Billboard Global 200, Billboard, ‏2023 (באנגלית אמריקאית) Billboard Global Excl. U.S., Billboard, ‏2023 (באנגלית אמריקאית) promusicae.es, Listas Semanales - Promusicae, www.promusicae.es (בספרדית)
עמי פרנקל

עמי פרנקל (1 במרץ 1944 – 9 באפריל 2010) היה בסיסט וזמר ישראלי. בשנות השמונים היה חבר בלהקת איזולירבנד. פרנקל ניגן בן השאר עם אריס סאן, אריק איינשטיין, יוסי בנאי ובהפקה הישראלית של המחזמר "שיער". פרנקל היה מזוהה ברווח הגדול בין שיניו ובשפמו הגדול, ואף היה ידוע בכינויים "השיניים של המדינה" ו"האיש והשפם". פרנקל נולד בתל ­אביב, לזוג הורים ממוצא רוסי. סבו דב הופמן, היה ממקימי תל ­אביב. הוא החל לנגן בגיטרה בס בגיל 16. ב-1962 ניגן גיטרה בס באחת מהקלטות הרוק הראשונות בישראל, בשיר הגנוז "כשניפגש" של הזמר יוסי דרום. בתיחלת שנות השישים היה חבר בלהקת "ההדים" שהקים בצלאל יונגרייז, ששירם משנת 1963 "הו ילדונת" הוצג בתוכנית "סוף עונת התפוזים" כשיר הרוק העברי הראשון. פרנקל ניגן גם בלהקת "האורות". הוא ניגן בהרכב קבוע במסגרת רשות השידור, בשלישיית הנגנים המיתולוגית ביחד עם הגיטריסט יוסי לוי והמתופף יוסי (פפו) לוי ודמותו מופיעה באינספור תוכניות, כמו שרתי לך ארצי. בשנות השביעים היה חבר בלהקת "משה נוי והדולפינים" וכן ניגן בהרכב של התכנית עלי כותרת בהנחיית ירון לונדון. במסגרת התכנית, הקליט ההרכב גרסה עברית לשיר "Mr. Bass Man" של ג'וני סימבול (אנ') שנקרא "הו עמי פרנקל". פרנקל ניגן בין השאר בהקלטות אולפן של ג'וזי כץ, שמוליק קראוס, צביקה פיק, יגאל בשן, אריק לביא, מירי אלוני, הגשש החיוור, רבקה מיכאלי, אסנת פז, אבי טולדנו, אילי גורליצקי, אסתר עופרים, הדודאים ואבנר קנר. הוא השתתף, כנגן, בפסטיבלי הזמר והפזמון, פסטיבלי שירי הילדים, פסטיבלי הזמר החסידיים ופסטיבלי הזמר המזרחיים. בשנות ה-90 היגר לארצות הברית, ופתח בפלורידה חברה משפחתית לדברי מאפה. בפברואר 2010, ביוזמתו של הסוכן והמפיק עובד קראוס, נפגשו חברי ההרכב של להקת "איזולירבנד" והחליטו על מופע איחוד מיוחד, אך באפריל באותה השנה מת פרנקל מהתקף לב, והמופע בוטל. דוד לביא, אחד מבסוט: עמי פרנקל, שנחרת בתודעה כ"שיניים של המדינה", חזר לארץ באתר Nrg, 7 בדצמבר 2001 אור ברנע, המוזיקאי עמי פרנקל הלך לעולמו, באתר ynet, 10 באפריל 2010 לזכרו של עמי פרנקל, סרטון באתר יוטיוב אור ברנע, המוזיקאי עמי פרנקל הלך לעולמו, באתר ynet, 10 באפריל 2010 דוד לביא, אחד מבסוט: עמי פרנקל, שנחרת בתודעה כ"שיניים של המדינה", חזר לארץ באתר Nrg, 7 בדצמבר 2001 ערן ליטוין, עטיפות האלבומים הגדולים חוזרות אל הרחובות, באתר הארץ, 18 באפריל 2014 הקלטה גנוזה - יוסי דרום - כשניפגש - 1962, נבדק ב-2023-09-06 סוף עונת התפוזים - סיפורו של הרוק הישראלי - פרק 1 - להקות הקצב מול הלהקות הצבאיות., נבדק ב-2023-09-07 עלי כותרת - היי עמי פרנקל, נבדק ב-2023-09-06
I Ain't Worried

"I Ain't Worried" (בעברית: אני לא מודאג) הוא שיר של להקת הפופ רוק האמריקאית ואן ריפאבליק, שיצא לאור ב-13 במאי 2022, באמצעות מוזלי מיוזיק גרופ ואינטרסקופ רקורדס. זה הסינגל השני והאחרון מתוך פסקול הסרט "אהבה בשחקים: מאווריק" מ-2022. השיר נכתב והופק על ידי ראיין טדר, ברנט קטצל וטיילר ספריי. בהפקה השתתפו גם סיימון אוסקרופט וג'ון נתניאל. השיר מכיל גם אלמנטים מלהיטם של פטיר ביורן וג'ון משנת 2006, "Young Folks", וכולל קולות רקע של בנו של טדר, קופלנד. ואן ריפבליק הייתה הלהקה היחידה שהציגה שיר מקורי לסרט. מבחינה מוזיקלית, "I Ain't Worried" הוא שיר פופ רוק ופופ שמשי. הווידאו קליפ הנלווה בוים על ידי אייזק רנץ, הידוע בעיקר בבימוי הווידאו קליפים הנלווים לשירים "She's Kinda Hot" של 5 שניות של קיץ ו-"Hey Hey Hey" של קייטי פרי. הווידאו קליפ פורסם ב-13 במאי 2022 לצד הסינגל, והוצג בבתי קולנוע גדולים שונים ברחבי ארצות הברית. השיר נכנס למקום השלישי במצעד הסינגלים הבריטי ב-3 ביוני ובמצעד הסינגלים האירי ב-10 ביוני. הוא הפך ללהיט הגדול ביותר של הלהקה בבריטניה מאז "Love Runs Out" משנת 2014. במצעד הבילבורד הוט 100, השיר נכנס למקום ה-76, והגיע בשיאו למקום השישי. הוא הפך ללהיט הרביעי שלהם בעשירייה הפותחת. גם בקנדה הוט 100 הגיע השיר בשיאו למקום השלישי. מידע על היצירה "I Ain't Worried" באתר מיוזיק בריינז מידע על הסינגל "I Ain't Worried" באתר מיוזיק בריינז מילות השיר "I Ain't Worried" באתר Genius ראיין טדר, ברנט קטצל, טיילר ספריי, ג'ון אריקסון, פיטר מורן, ביורן איטלינג טדר, קטצל, סימון אוסקרופט, ספריי, ג'ון נת'ניאל "Preview: The 22 Charlotte-area concerts we want to see most between now and 2023". The Charlotte Observer. 28 ביולי 2022. נבדק ב-14 בספטמבר 2022. {{cite web}}: (עזרה) "The Week in Number Ones: Harry Styles, OneRepublic, and Tina Turner hit big". Far Out Magazine. 1 בספטמבר 2022. ארכיון מ-14 בספטמבר 2022. נבדק ב-14 בספטמבר 2022. {{cite web}}: (עזרה) Billboard Global 200, Billboard, ‏2023 (באנגלית אמריקאית) Billboard Global Excl. U.S., Billboard, ‏2023 (באנגלית אמריקאית) Digital Song Sales, Billboard, ‏2023 (באנגלית אמריקאית) Adult Contemporary Songs, Billboard, ‏2023 (באנגלית אמריקאית)
סבסטיאן סוסה

קרלוס סבסטיאן סוסה סילבה (בספרדית: Carlos Sebastián Sosa Silva; נולד ב-19 באוגוסט 1986 במונטווידאו שבאורוגוואי) הוא כדורגלן אורוגוואי המשחק בעמדת השוער בקבוצת אינדפנדיינטה מליגת העל הארגנטינאית ובנבחרת אורוגוואי. סוסה גדל במחלקות הנוער של סנטרל אספניול ופניארול. בשנת 2007 החל לשחק בקבוצה הבוגרת של פניארול במסגרת ליגת העל האורוגוואית. בשנת 2008 הושאל לסנטרל אספניול. בהמשך שיחק סוסה בבוקה ג'וניורס, ולס סארספילד, פצ'וקה, מינרוס דה סקטקס, רוסאריו סנטראל ואתלטיקו מורליה. בשנת 2020 חתם במסטלאן, ממנה הושאל למשך עונה וחצי לאינדפנדיינטה מליגת העל הארגנטינאית. בתום תקופת ההשאלה חתם באידנפנדיינטה באופן קבוע. ב-11 ביוני 2022 ערך סוסה את הופעת הבכורה שלו בנבחרת אורוגוואי, בניצחון 0–5 על נבחרת פנמה במשחק ידידות. נכלל בסגל נבחרת אורוגוואי בטורניר מונדיאל 2022. פניארול אליפות אורוגוואי (1): 2009/2010 בוקה ג'וניורס אליפות ארגנטינה (1): 2011 אפרטורה הגביע הארגנטינאי (1): 2011/2012 ולס סארספילד אליפות ארגנטינה (1): 2012 איניסיאל, 2012/2013 סופרפינאל הסופר קאפ הארגנטינאי (1): 2013 מדיה וקבצים בנושא סבסטיאן סוסה בוויקישיתוף סבסטיאן סוסה, באתר Transfermarkt סבסטיאן סוסה, באתר Soccerway סבסטיאן סוסה, באתר WorldFootball.net סבסטיאן סוסה, באתר National Football Teams סבסטיאן סוסה, באתר FootballDatabase.eu סבסטיאן סוסה, באתר ESPN Se confirmó la lista de convocados para la Copa Mundial de Catar 2022 באתר הרשמי של התאחדות הכדורגל האורוגוואית, 10 בנובמבר 2022 (בספרדית)
חיפושיות מאוהבות

חיפושיות מאוהבות (באנגלית: Bugs in Love) הוא סרט הנפשה קצר אמריקאי משנת 1932, מסדרת הסרטים "סימפוניות טיפשיות". זה היה הסרט האחרון בסדרה שהופק בשחור-לבן. קרנבל נעשה על ידי חרקים מתוך אשפה. הקרנבל כולל גלגל ענק העשוי מצמיגי אופניים ודוושות, מגלשה עשויה מצינור, ונגן תקליטים מסובב. שני חרקים מאוהבים מחליקים על מראה שבורה כאשר נקבת החרק עוזבת לביתה כדי להתאוורר. החרק הזכר עוקב אחריה. בזמן שהשניים מחזרים, עורב עף מבחין בשני החרקים, ומלקק את שפתיו. הוא מתחיל לרדוף אחרי שני החיפושיות. העורב מפחיד את החרק הזכר לתוך בקבוק זכוכית ושם פקק על הבקבוק. נקבת החרק רצה לתוך ביתה. העורב עוקב אחריה, ורודף אחריה ברחבי החדר בזמן שהיא מנסה להתחבא. בינתיים, החרק הזכרי בורח מהבקבוק שבו היה לכוד ורץ להציל את אהובתו. החרק הזכר מתחיל להילחם בעורב כאשר חרק אחר רואה את הקרב. הוא מזהיר את כל החרקים האחרים בקרנבל מפני העורב. החרקים עוצרים את מה שהם עושים ויחד מביסים את העורב ומצילים את בני הזוג. רצועת הקומיקס של סימפוניות טיפשיות החלה ב-10 בינואר 1932 עם קו עלילה על באקי באג, דמות מקורית בהשראת חיפשיות מאוהבות.[דרושה הבהרה] בוקי כיכב ברצועת הסימפוניה האווילית עד 4 במרץ 1934. בשנת 1943, ספר הקומיקס האנתולוגי "קומיקס וסיפורים של וולט דיסני" החל לפרסם סיפורי קומיקס מקוריים באורך מלא, והסיפור החדש הראשון בן 10 עמודים של באקי באג הופיע בגיליון מס' 39 (דצמבר 1943) - "תרופה לגאוט", מאת אל טליפרו. הסיפורים של באקי הופיעו מדי חודש במשך שש השנים הבאות, והסתיימו בגיליון מס' 120 (ספטמבר 1950). הסיפורים צוירו על ידי מספר אמנים, ביניהם קרל בואטנר, ויוי ריסטו, ראלף היימדאל וטוני סטרובל. הסרט הופץ ב-19 בדצמבר 2006, באוצרות וולט דיסני: עוד סימפוניות טיפשיות, כרך ב'. "חיפושיות מאוהבות", במסד הנתונים הקולנועיים IMDb (באנגלית) "חיפושיות מאוהבות", במסד הנתונים הקולנועיים KinoPoisk (ברוסית) "Disney's "Bugs in Love" (1932)". "Walt Disney's Comics and Stories #120". Inducks. נבדק ב-20 ביולי 2019. {{cite web}}: (עזרה) "Bucky Bug - A Cure for Gout". Inducks. נבדק ב-20 ביולי 2019. {{cite web}}: (עזרה) "Bucky Bug in Walt Disney's Comics and Stories". Inducks. נבדק ב-20 ביולי 2019. {{cite web}}: (עזרה)
Watchme247

watchme247 (בתרגום חופשי: צפו בי 24/7) היה אתר אינטרנט ישראלי שהוקם בשנת 2014 והציג בשידור חי, לאורך כל שעות היממה, את הנעשה בדירות פרטיות. לצורך איתור המשפחות שהסכימו להשתתף במיזם זה, חילקו בעלי האתר עלוני פרסומת ובו הצעה לתשלום חודשי של עד 10,000 שקלים עבור התקנת מצלמות בביתם. המנויים קיבלו גישה לצפייה בתכנים פורנוגרפיים רבים (בשידור חי וב-VOD) אשר כללו בין השאר גילוי עריות והשתתפות קטינים בני 14 ומטה וכן תיעוד של דיירי הבית ואורחיהם בעת עשיית צרכים בשירותים. בשנת 2017 סגרו הרשויות את פעילות האתר, שגלגל לפחות 140,000 דולר באמצעות 7,000 המנויים שנרשמו אליו. באוקטובר 2015, בנימין ברשישת ועפר סלע, בעלי האתר, יצרו קשר עם משפחה קשת יום מאילת, אשר נתנה את הסכמתה להשתתף בפרויקט. זאת לאחר שהוסבר לה שלא ניתן לצפות בשידורים מישראל, ושהפרויקט מלווה משפטית על ידי עורך דין שאישר את כל פרטי הפעילות. בשלב הראשון הותקנו המצלמות במטבח, בחצר ובסלון. כעבור שנתיים הותקנו המצלמות גם במקלחת, בשירותים, בחדר שינה של ההורים, בחדר הילדה בת ה-11, ובחדרם של שני אחיה בני ה-14, כאשר המצלמות מכוונות למיטותיהם של בני המשפחה משלל זוויות. עבור התקנה זו קיבלה המשפחה הבטחה לקבלת תוספת לתשלום החודשי. מפעילי האתר הפצירו בבני המשפחה, לרבות הקטינים, להסתובב עירומים בביתם, בכדי להגדיל את מספר הצופים בשידור. בספטמבר 2017, חברת הכנסת יפעת שאשא-ביטון אשר עמדה בראש הוועדה לזכויות הילד בכנסת, פנתה לשרים גלעד ארדן וישראל כץ בבקשה שאלו יתערבו בנעשה בפלטפורמה. כמו כן היא סיפרה כי אזרח שהיה עד למתרחש באתר פנה למשטרה ודיווח על כך, אך נענה על ידם שאין חוק האוסר על הפעלת אתר זה והם לא עשו דבר בנדון. בדצמבר 2017, משטרת ישראל פשטה לבית המשפחה, ניתקה את המצלמות והביאה לסגירתו של האתר. בשנת 2020 נגזרו על שני מפעילי האתר, בנימין ברשישת ועופר סלע, 26 ו-20 חודשי מאסר. בנוסף הוטל עליהם לפצות את הקטינה שנפגעה ב-25 אלף שקל כל אחד. לאחר ערעור הפרקליטות הוחמר עונשם בשנת 2021. על מפעיל אחד נגזר שלוש שנות מאסר ועל שותפו כשנתיים וחצי. הוחמרו העונשים ליוזמי "מיזם ריאליטי" באילת שהסתיים בפדופיליה ברשת ליאת בר סתו, ‏צילמו משפחה 24/7 ושידרו תכנים מיניים שלה - ויישלחו לכלא, באתר ‏מאקו‏, 23 בספטמבר 2020 גלעד מורג, האישום נגד מפעילי האתר: ילדים באקט מיני, "כוכבת רשת" בת 11 ו"קטעי המיטב" ב-VOD, באתר ynet, 27 באוגוסט 2018 דניאל דולב‏, בחדרי השירותים, המקלחת והשינה: נאשמים שתיעדו ילדים בעירום, באתר וואלה, 14 בינואר 2018 רועי ינובסקי, בלעדי: ההסכם לחשיפת הילדים בבית המצולם באילת, באתר כאן – תאגיד השידור הישראלי, 28 באוגוסט 2018 איציק זוארץ, אישום: הורים שידרו ברשת רגעים אינטימיים של ילדיהם עבור תשלום, באתר כאן – תאגיד השידור הישראלי, 26 באוגוסט 2018 ליאת בר סתו, ‏צילמו משפחה 24/7 ושידרו תכנים מיניים שלה - ויישלחו לכלא, באתר ‏מאקו‏, 23 בספטמבר 2020 נענע10, דרישה: עיצרו את אתר האינטרנט הישראלי שמשדר פורנו לצד צילומי קטינים, באתר חדשות 13, 24 בספטמבר 2017 הוחמר עונשם של שני הגברים מאילת שהפעילו אתר אינטרנט ששידר תכנים פדופיליים, באתר ynet, 26 בינואר 2021
תוהאמי

האם התכוונתם ל... אנואר תוהאמי – כדורגלן מרוקאי חסן תוהאמי – מדינאי מצרי מוחמד פריד תוהאמי – ראש המודיעין הכללי במצרים